На заинтересованите лица се предоставя 30-дневен срок за предложения и становища по настоящия проект за изменение на Наредбата за преместваемите обекти за търговски и други обслужващи дейности и елементите на градско обзавеждане на територията на Община Бургас. Предложения могат да бъдат  депозирани в деловодството на Общински съвет – Бургас, както и на следния електронен адрес: d.mitreva@burgascouncil.org


                                                                                                                                      ПРОЕКТ


НАРЕДБА ЗА ИЗМЕНЕНИЕ НА НАРЕДБАТА ЗА ПРЕМЕСТВАЕМИТЕ ОБЕКТИ ЗА ТЪРГОВСКИ И ДРУГИ ОБСЛУЖВАЩИ ДЕЙНОСТИ И ЕЛЕМЕНТИТЕ НА ГРАДСКО ОБЗАВЕЖДАНЕ НА ТЕРИТОРИЯТА НА ОБЩИНА БУРГАС

§1. Чл.5, ал.4 се изменя и придобива следното съдържание:
„(4) Заявленията за издаване на разрешения за поставяне на годишни обекти и прилежащите към тях по чл.2, ал.2, т.2 обекти, на които договорите изтичат към 31.12. на текущата година се подават от 01.11 до 30.11. на предходната година. Изречение първо не се прилага за позиции, на които не е изтекъл договора, но наемателя се е отказал да ползва обекта. Подадените заявления извън посочения срок в изречение първо не се разглежда от комисията. “
§2. Чл.6, ал.1 се изменя и придобива следното съдържание:
„(1) За разглеждане на подадените заявления се съставя комисия в състав от 11 членове, от които 8 избрани от Общински съвет и 3 от общинска администрация, определени със заповед на Кмета на общината. Председателят на комисията се избира от Общински съвет. На заседанието на комисията има право да присъства и по един представител на всяко сдружение с нестопанска цел, създадено и регистрирано в съда, с цел защита права и интереси на търговци експлоатиращи временни обекти по смисъла на чл.56 от ЗУТ. Членовете на съответната организация не трябва да са по-малко от 50 на брой, за което те представят доказателства. Комисията е постоянно действащ орган с мандат от 2 години. Същата се свиква от председателя й, най-малко 7 дни преди провеждане на всяко заседание. Заявлението заедно с приложените към него задължителни документи се предоставят на членовете на Комисията, като се изпращат на електронната им поща, не по-късно 3 дни преди насроченото заседание.“

